**Informacije o čuvanju zamrznutih spolnih stanica i zametaka**

Svaki IVF centar nužno treba usvojiti i usavršavati zamrzavanje (najbolje vitrifikaciju) embrija, oocita, sjemena, te tkivo testisa i jajnika. Te su tehnologije sastavni dio ART (assisted reproductive technologies) postupaka. Prema našoj tradiciji, etici i Zakonu postoji više mogućnosti za zamrzavanje biološkog materijala:

1. **Zamrzavanje sjemena** ili TESE materijala (tkivo testisa) - za aktualni IVF/ICSI postupak partnerice
	* + potrebna identifikacija, sljedivost , informirani pristanak
		+ partner u svakom trenutku (prije postupka) može povući svoju privolu za uporabu
2. **Zamrzavanje jajnih stanica** (oocita) iz aktualnog IVF postupka
	* + prema odluci para oplodi se 1 oocita, a sve preostale se zamrznu
		+ kasnije pojedinačno odmrzavanje i sek. ICSI oplodnja
		+ time se izbjegava zamrzavanje embrija
		+ zamrznuti se mogu i sve oocite kod freeze all postupka
3. **Zamrzavanje embrija**
	* + nakon svježeg ET svi preostali viabilni i kvalitetni zametci nastali u IVF/ICSI postupku obvezno se zamrzavaju za budući FET
		+ konsenzusom se u jednom nosaču čuvaju 1 ili 2 zametka
		+ samo odlukom i potpisom oba partnera (vlasnici embrija) može

se neželjeni zametak darovati drugom neplodnome paru, ili se potpisuje odluka o prestanku kriopohrane

* + - kriopohrana zametaka u IVF centru je na 5 ili više godina (trošak snosi HZZO ili par)
		- bilo kakav eksperiment na embriju nije dopušten
		- zamrznuti se mogu i svi nastali zametci kod freeze all postupka
1. **Zamrzavanje oocita ili spermija** za očuvanje vlastite plodnosti (eng. Fertility preservation). Moguće su tri opcije - indikacije:
	1. Medicinske indikacije
		* bolesti koje odgađaju liječenje i trudnoću (sistemske, imunološke, zloćudne, planirane operacije ili dugotrajno liječenje) Posebno je područje onkofertilitet.
	2. Ne – medicinske indikacije
		* elektivne ili tzv. socijalne indikcije
		* svjetonazor ili okolnosti koje opravdavaju odgodu reprodukcije
		* poštuje se reprodukcijska autonomija žene
	3. Udružene indikacije
		* starenjem opada reprodukcijski potencijal žene i muškarca, češće su bolesti reprodukcijskih organa
		* endometrioza, miomi, neophodne ginekološke operacije
		* brzi pad plodnosti – pogoršanje spermiograma, redukcija ovarijske rezerve (markeri)
		* rizik neplodnosti (uz poznate i suspektne pokazatelje)

 Spolne stanice koje su krio-pohranjene koriste se u budućnosti uz potpis vlasnika. Za veću vjerojatnost kasnijeg uspjeha savjetuje se zamrznuti 3-4 uzorka ejakulata ili 8-10 oocita.

1. Za očuvanje plodnosti može se kriopohraniti i tkivo jajnika ili testisa.

Savjetujemo i pročitati tekst o očuvanju plodnosti.